Kaarinan Sofia Virta nousi eduskuntaan – kokoomus sai kaupungisssa eniten ääniä | Kaarina-lehti
14.4.2019 | 22:17
Kaarina sai kansanedustajan, kun Vihreiden Sofia Virta nousee eduskuntaan. Virta on Kaarinan kaupunginvaltuutettu.
Hän työskentelee ratkaisukeskeisenä terapeuttina omassa yrityksessään.
Kaarinan ääniharava oli Li Andersson. Hän sai 1601 ääntä. Ville Tavio keräsi 1238 ääntä ja Petteri Orpo 945. Sofia Virta sai Kaarinasta 547 ääntä.
Kaikkiaan Virran äänisaalis Varsinais-Suomessa oli 4284.
Kaarinassa äänestettiin eniten kokoomusta. Puolue Kaarinassa annetuista äänistä 24 prosenttia.
Edellisiin eduskuntavaaleihin verrattuna tässä on laskua parin prosenttiyksikön verran.
Vasemmistopuolueet lisäsivät kannatustaan kaarinalaisten parissa, sillä Sdp sai tällä kertaa hieman yli 19 prosenttia ja Vasemmistoliitto rahdun verran alle 19 prosenttia äänistä.
Vuonna 2015 ääniosuudet olivat 15,8 ja 8,9 prosenttia. Perussuomalaisten kannatus laski hieman (nyt 18,9), vihreät pysyivät samassa (9,5), ja keskusta menetti ääniosuuttaan Kaarinassa. Keskustan menetys oli yli viisi prosenttiyksikköä. Rkp lisäsi ääniosuuttaan puolella prosenttiyksiköllä saaden 4 prosentin osuuden kaarinalaisten äänistä. Kristillisdemokraatit pitivät oman noin kahden prosentin osuutensa ja saman sai Liike nyt.
Juttua päivitetty 15.4.2019 01:36: Lisätty äänimäärät, kun ääntenlaskenta valmistui.